Source: https://www.vssr.sk/clanok-z-titulky/zostavenie-zaverecneho-uctu-obce-a-vuc-2020.htm/
Timestamp: 2020-02-25 12:40:53+00:00
Document Index: 57264

Matched Legal Cases: ['§ 16', '§ 16', '§ 10', '§ 16', '§ 17', '§ 19', 'čl. 9', '§ 19']

Verejná správa SR - Zostavenie záverečného účtu obce a VÚC
V príspevok rozoberá zostavenie záverečného účtu obce a VÚC, zameriava sa na legislatívne východiská, ako aj na praktický postup pri zostavení záverečného účtu obce a VÚC.
Príspevok upozorňuje na povinnosti, ktoré súvisia so zostavením záverečného účtu obce a VÚC, a to tak zo strany štatutárneho orgánu a volených funkcionárov obce a VÚC, ako aj zo strany hlavného kontrolóra a zamestnancov obce a VÚC.
Základnou legislatívnou normou, ktorá upravuje zostavenie záverečného účtu, je zákon č. 583/2004 Z. z.o rozpočtových pravidlách územnej samosprávy a o zmene a doplnení niektorých zákonov v z. n. p. (ďalej len „zákon o rozpočtových pravidlách územnej samosprávy“). Tento zákon je základným finančným zákonom územnej samosprávy; ide o legislatívnu normu, ktorá okrem iných skutočností upravuje zostavenie záverečného účtu, jeho náležitosti a obsah.
Obec a VÚC pri spracovaní návrhu záverečného účtu postupuje podľa § 16 zákona o rozpočtových pravidlách územnej samosprávy.
Po skončení rozpočtového roka obec a VÚC údaje o rozpočtovom hospodárení súhrnne spracuje do záverečného účtu.
Zostavenie záverečného účtu je proces, ktorý má svoje zákonitosti a pravidlá.
Povinnosti obce a VÚC v procese zostavenia záverečného účtu
K najdôležitejším a zásadným povinnostiam obce a VÚC v procese zostavenia záverečného účtu podľa zákona o rozpočtových pravidlách územnej samosprávy patrí najmä:
po skončení účtovného roka zostaviť účtovnú závierku podľa zákona č. 431/2002 Z. z. o účtovníctve,
overiť účtovnú závierku audítorom,
po skončení rozpočtového roka údaje o rozpočtovom hospodárení súhrnne spracovať do záverečného účtu,
finančne usporiadať svoje hospodárenie vrátane finančných vzťahov k zriadeným alebo založeným právnickým osobám a fyzickým osobám – podnikateľom a právnickým osobám, ktorým boli poskytnutéprostriedky z rozpočtu,
usporiadať finančné vzťahy k štátnemu rozpočtu, štátnym fondom, rozpočtom iných obcí a k rozpočtom VÚC,
zostaviť záverečný účet v obsahovom členení v súlade s § 16 ods. 5 zákona o rozpočtových pravidlách územnej samosprávy,
nevyčerpané prostriedky previesť na osobitný účet a v nasledujúcich rozpočtových rokoch ich zaradiť do rozpočtu ako príjmovú finančnú operáciu,
rozhodnúť o použití prebytku rozpočtu zo strany zastupiteľstva pri prerokúvaní záverečného účtu,
zastupiteľstvom potvrdiť spôsob financovania schodku rozpočtu,
pred schválením záverečný účet predložiť na verejnú diskusiu podľa osobitných predpisov, ktorými sú zákon o obecnom zriadení a zákon o samosprávnych krajoch,
prerokovať záverečný účetnajneskôr do šiestich mesiacov po uplynutí rozpočtového roka,
prijať opatrenia na nápravu nedostatkov, ak sa záverečný účet zo strany zastupiteľstva schváli s výhradami.
Zákon o rozpočtových pravidlách územnej samosprávy ukladá obciam a VÚC okrem povinnosti zostaviť záverečný účet aj povinnosť dať si overiť účtovnú závierku audítorom, ktorý pri overovaní účtovnej závierky obce a VÚC overuje aj dodržiavanie povinností podľa § 10 ods. 7 a 8, § 16 ods. 12, § 17 a § 19 ods. 1 zákona o rozpočtových pravidlách územnej samosprávy, t.j. overuje, či obec a VÚC:
zostavilirozpočet ako vyrovnaný alebo prebytkový;
bežný rozpočet zostavili ako vyrovnaný alebo prebytkový (schodkový len za podmienky, ak sa vo výdavkoch bežného rozpočtu rozpočtuje použitie účelovo určených prostriedkov poskytnutých zo štátneho rozpočtu, z rozpočtu Európskej únie alebo na základe osobitného predpisu nevyčerpaných v minulých rokoch; výška schodku takto zostaveného bežného rozpočtu nesmie byť vyššia ako suma týchto nevyčerpaných prostriedkov);
kapitálový rozpočet zostaviliako vyrovnaný alebo prebytkový (kapitálový rozpočet sa môže zostaviť ako schodkový, ak tento schodok možno kryť zostatkami finančných prostriedkov obce alebo VÚC z minulých rokov, návratnými zdrojmi financovania alebo je tento schodok krytý prebytkom bežného rozpočtu v príslušnom rozpočtovom roku);
pri zostavovaní rozpočtu vychádzali z čl. 9 ods. 1 ústavného zákona č. 493/2011 Z. z. o rozpočtovej zodpovednosti, podľa ktorého sú obec a VÚC povinní zostavovať svoj rozpočet najmenej na tri rozpočtové roky, pričom súčasťou návrhu rozpočtu je schválený rozpočet na bežný rozpočtový rok, údaje o očakávanej skutočnosti bežného rozpočtového roka a údaje o skutočnom plnení rozpočtu za predchádzajúce dva rozpočtové roky;
návrh záverečného účtu obec a VÚC prerokovali najneskôr do šiestich mesiacov po uplynutí rozpočtového roka;
splnili povinnosť a zaviedli ozdravný režim v súlade s § 19 ods. 1 zákona o rozpočtových pravidláchúzemnej samosprávy.
Ak audítor pri overovaní vyššie uvedených skutočností zistí porušenie zákonných povinností, má povinnosť tieto skutočnosti písomne oznámiť Ministerstvu financií SR; ministerstvo financií alebo ním poverený Úrad vládneho auditu je oprávnený tieto skutočnosti preveriť.
Vyrovnanie finančných vzťahov obce a VÚC
Obsahové náležitosti záverečného účtu
Zverejnenie a schválenie záverečného účtu
Odborné stanovisko hlavného kontrolóra k návrhu záverečného účtu
Príručka na zostavenie rozpočtu na roky 2018 – 2020
Finančné výkazníctvo rozpočtových organizácií, príspevkových organizácií, štátnych fondov, obcí a vyšších územných celkov v roku 2020